***Projekts 25.02.2025.***

2025.gada \_\_. \_\_\_\_\_\_\_\_ Lēmums Nr. \_\_\_\_

**Par grozījumiem Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 “Sociālās garantijas bārenim un bez vecāku gādības palikušajam bērnam”**

Pamatojoties uz Sociālo pakalpojumu un sociālās palīdzības likuma 12. panta septīto un astoto daļu, likuma “Par palīdzību dzīvokļa jautājumu risināšanā” 25.2 pirmo un piekto daļu, Pašvaldību likuma 44. panta otro daļu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 24.9, 24.11, 24.13 un 24.14 punktu, Ministru kabineta 2018. gada 26. jūnija noteikumu Nr. 354 “Audžuģimenes noteikumi” 78. punktu, ņemot vērā Daugavpils valstspilsētas pašvaldības domes Sociālo jautājumu komitejas 2025.gada \_\_\_.\_\_\_\_\_\_\_\_\_ sēdes un Daugavpils valstspilsētas pašvaldības domes Finanšu komitejas 2025.gada \_\_\_.\_\_\_\_\_\_\_\_\_ sēdes atzinumu, **Daugavpils valstspilsētas pašvaldības dome** nolemj:

Apstiprināt Daugavpils valstspilsētas pašvaldības domes 2025.gada \_\_\_.\_\_\_\_\_\_\_\_ saistošos noteikumus Nr.\_\_\_ “Grozījumi Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 “Sociālās garantijas bārenim un bez vecāku gādības palikušajam bērnam””.

Pielikumā: Grozījumi Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 “Sociālās garantijas bārenim un bez vecāku gādības palikušajam bērnam” un to paskaidrojuma raksts.

Daugavpils valstspilsētas pašvaldības domes priekšsēdētājs A.Elksniņš

**Apstiprināti**

ar Daugavpils valstspilsētas pašvaldības domes 2025.gada\_\_\_.\_\_\_\_\_\_\_\_\_\_\_

lēmumu Nr.\_\_\_\_\_\_\_(prot. Nr.\_\_\_\_,\_\_\_\_.§)

**Grozījumi Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 “Sociālās garantijas bārenim un bez vecāku gādības palikušajam bērnam”**

*Izdoti saskaņā ar*[*Sociālo pakalpojumu un sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*12. panta*](https://likumi.lv/ta/id/68488-socialo-pakalpojumu-un-socialas-palidzibas-likums#p12)*septīto un astoto daļu, likuma “*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*”*[*25.2*](https://likumi.lv/ta/id/56812-par-palidzibu-dzivokla-jautajumu-risinasana#n25_2)*pirmo un piekto daļu,*[*Pašvaldību likuma*](https://likumi.lv/ta/id/336956-pasvaldibu-likums)[*44. panta*](https://likumi.lv/ta/id/336956-pasvaldibu-likums#p44)*otro daļu, Ministru kabineta 2005. gada 15. novembra noteikumu Nr. 857 “*[*Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...)*”*[*22.*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p22)*,*[*24.9*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_9)*,*[*24.11*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_11)*,*[*24.13*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_13)*un*[*24.14 punktu*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_14)*, Ministru kabineta 2018. gada 26. jūnija noteikumu Nr. 354 “*[*Audžuģimenes noteikumi*](https://likumi.lv/ta/id/300005-audzugimenes-noteikumi)*”*[*78. punktu*](https://likumi.lv/ta/id/300005-audzugimenes-noteikumi#p78)

Izdarīt Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 “Sociālās garantijas bārenim un bez vecāku gādības palikušajam bērnam” (Latvijas Vēstnesis, 2023, Nr.165, Nr.238, 2024, Nr.116) šādus grozījumus:

1. svītrot 7.punktu;
2. izteikt 10.punktu šādā redakcijā:

“10. Ģimene (persona), kuras aizbildnībā ir bērns, ja viņš turpina vispārējās, profesionālās vai speciālās izglītības iegūšanu klātienē, neatkarīgi no tā, kurā administratīvajā teritorijā ir deklarēta bērna dzīvesvieta, ja ir pieņemts Daugavpils pilsētas bāriņtiesas lēmums par bērna aizbildnību, ir tiesīga saņemt šādus pabalstus:”;

1. izteikt 10.1. apakšpunktu šādā redakcijā:

“10.1. pabalstu bērnu ēdināšanas izdevumu segšanai (turpmāk – ēdināšanai) 100 % apmērā šādiem mērķiem:

10.1.1. ēdināšanai vai ēdināšanas izdevumu kompensēšanai pirmsskolas izglītības iestādēs izglītojamiem;

10.1.2. ēdināšanai vai ēdināšanas izdevumu kompensēšanai (pusdienas) pamatskolās, vidusskolās, profesionālās pamatizglītības un vidējās izglītības iestādēs izglītojamiem mācību gada laikā;

10.1.3. ēdināšanai vai ēdināšanas izdevumu kompensēšanai vasaras nometnēs pašvaldībā.”

1. izteikt 12. punktu šādā redakcijā:

“12. Pabalstu bērna ēdināšanai izmaksā, pārskaitot to pakalpojumu sniedzējam, vai pabalsta pieprasītājam uz norādīto kontu, ja tiek iesniegti izdevumus apliecinoši dokumenti no ēdināšanas pakalpojumu sniedzēja, ar kuru pašvaldība ir noslēgusi līgumu par bērnu ēdināšanu, bet pabalstu mācību piederumu iegādei izmaksā, pārskaitot to uz pabalsta pieprasītāja norādīto kontu kredītiestādē.”;

1. papildināt ar 12.1 punktu šādā redakcijā:

“12.1 Pabalstu 10.1.apakšpunktā minētajos gadījumos kompensē par laika posmu, skaitot no pabalsta pieprasītāja iesnieguma saņemšanas dienas līdz lēmuma pieņemšanas dienai, ja tiek iesniegti ēdināšanas izdevumus apliecinoši dokumenti, kuros norādīts bērna vārds, uzvārds, personas kods.”;

1. papildināt ar 13.6. apakšpunktu šādā redakcijā:

“13.6. pabalstu bērnu ēdināšanas izdevumu segšanai (turpmāk – ēdināšanai) šādiem mērķiem:

13.6.1. ēdināšanai vai ēdināšanas izdevumu kompensēšanai pirmsskolas izglītības iestādēs izglītojamiem;

13.6.2. ēdināšanai vai ēdināšanas izdevumu kompensēšanai (pusdienas) pamatskolās, vidusskolās, profesionālās pamatizglītības un vidējās izglītības iestādēs izglītojamiem mācību gada laikā;”;

1. papildināt ar 15.4. apakšpunktu šādā redakcijā:

“15.4. Pabalstu bērna ēdināšanai izmaksā 100% apmērā no faktiskajiem ēdināšanas izdevumiem, pārskaitot to pakalpojumu sniedzējam, vai pabalsta pieprasītājam uz norādīto kontu, ja tiek iesniegti izdevumus apliecinoši dokumenti no ēdināšanas pakalpojumu sniedzēja, ar kuru pašvaldība ir noslēgusi līgumu par bērnu ēdināšanu. Pabalstu kompensē par laika posmu, skaitot no pabalsta pieprasītāja iesnieguma saņemšanas dienas līdz lēmuma pieņemšanas dienai, ja tiek iesniegti ēdināšanas izdevumus apliecinoši dokumenti, kuros norādīts bērna vārds, uzvārds, personas kods.”;

1. papildināt ar 15.4.1 apakšpunktu šādā redakcijā:

“15.4.1 Šo saistošo noteikumu 13.6.2. apakšpunktā minēto pabalstu tiesīgs saņemt arī pilngadību sasniedzis bērns līdz 24 gadu vecumam, ja viņš turpina vispārējās vai profesionālās izglītības iegūšanu klātienē.”;

1. izteikt 24. punktu šādā redakcijā:

“24. Pabalsta ikmēneša izdevumiem apmērs ir likuma “Par sociālo drošību” 2.2 panta otrajā daļā noteiktais minimālais ienākumu slieksnis (noapaļojot līdz pilniem *euro*), bet personām ar invaliditāti kopš bērnības - 30 procenti (noapaļojot līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.”;

1. svītrot 39.1.apakšpunktu.

Daugavpils valstspilsētas pašvaldības domes priekšsēdētājs  A.Elksniņš

**Projekts**

**Grozījumu Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 “Sociālās garantijas bārenim un bez vecāku gādības palikušajam bērnam” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saeima 2024.gada 4.decembrī pieņēma likumu “Grozījums likumā “Par sociālo drošību”, izsakot 2.2 panta otro daļu jaunā redakcijā, nosakot, ka minimālo ienākumu slieksnis nav zemāks par 22 procentiem (noapaļots līdz pilniem *euro*) no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī (turpmāk — ienākumu mediāna). Līdz kārtējā gada 1. februārim Centrālā statistikas pārvalde tīmekļvietnē publicē aktuālo ienākumu mediānu, un tā tiek ņemta par pamatu, nosakot minimālo ienākumu sliekšņa apmēru nākamajam gadam. Ministru kabineta 2005.gada 15.novembra noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 24.13apakšpunkts nosaka, ja pilngadību sasniegušais bērns apgūst vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par likuma “Par sociālo drošību” 2.2 panta otrajā daļā noteikto minimālo ienākumu sliekšņa apmēru (noapaļots līdz pilniem *euro*), bet personām ar invaliditāti kopš bērnības nav mazāks par 30 procentiem (noapaļots līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī. Līdz ar to ir nepieciešams izteikt 24.punktu jaunā redakcijā. Papildus saistošajos noteikumos tiek precizēti un papildināti nosacījumi bērnu ēdināšanas pabalsta saņemšanai. |
| 1. Fiskālā ietekme uz pašvaldības budžetu
 | Saistošo noteikumu izpildes nodrošināšanai nepieciešami 20 967,00 *euro* gadā.  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošie noteikumi nodrošinās papildus finansiālu atbalstu ģimenēm (personām), kuras aizbildnībā ir bērns, kā arī audžuģimenēm, jo tiek precizēti un papildināti nosacījumi bērnu ēdināšanas pabalsta saņemšanai. Saistošie noteikumi labvēlīgi ietekmēs arī pilngadību sasniegušos bērnu materiālo situāciju, par kuriem Daugavpils valstspilsētas bāriņtiesa bija pieņēmusi lēmumu par bērna ārpusģimenes aprūpi, jo tiek precizēti nosacījumi par ikmēneša izdevumu pabalsta apmēru. |
| 1. Ietekme uz administratīvajām procedūrām un to izmaksām
 | Esošās administratīvās procedūras netiek mainītas, jaunu institūciju un darba vietu veidošana nav nepieciešama. |
| 1. Ietekme uz pašvaldības funkcijām un cilvēkresursiem
 | Saistošo noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu
 | Saistošo noteikumu īstenošanu nodrošinās Sociālais dienests. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi piemēroti iecerētā mērķa sasniegšanai un paredz to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Saskaņā ar Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu publicē pašvaldības oficiālajā tīmekļvietnē sabiedrības viedokļa noskaidrošanai un saistošo noteikumu paskaidrojuma rakstā norāda projekta izstrādes gaitā veiktās konsultācijas ar privātpersonām un institūcijām. Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai no 2025.gada 3.marta līdz 2025.gada 16.martam. Priekšlikumi/iebildumi par saistošo noteikumu grozījumu projektu netika saņemti. |

Daugavpils valstspilsētas pašvaldības domes priekšsēdētājs  A.Elksniņš